google/wiki40b huggingface dataset:
Eduard Haluška

Životopis

Narodil sa 19. mája 1910 v Kráľovej Lehote (okr. Liptovský Mikuláš). V r. 1930 maturoval na Štátnom koedukačnom učiteľskom ústave v Spišskej Novej Vsi. Vyučoval na Ľudovej škole v Dobšinskej Maši. Po skončení 2. svetovej vojny sa presťahoval do Bratislavy. Vyučoval na viacerých bratislavských školách, a počas jedného roka aj vo Svätom Jure pri Bratislave.
Popri zamestnaní študoval matematiku a deskriptívnu geometriu na PF UK v Bratislave. Štúdium ukončil v r. 1956. Potom pôsobil na Pedagogickej škole na Dunajskej ul., Strednej škole pre pracujúcich na Vazovovej aj Zochovej ul. a Strednej priemyselnej škole strojníckej na Fajnorovom nábr. a Kvačalovej ul. Do dôchodku odišiel v roku 1973.
Čcheng-tu

Čcheng-tu je hlavné mesto čínskej provincie S’-čchuan. Má štatút subprovinčného mesta a viac ako 14 miliónov obyvateľov.
Od roku 2016 mestské medzinárodné tenisové centrum hostí na okruhu ATP World Tour profesionálny tenisový turnaj mužov Chengdu Open.
Gourgé

Poloha

Obec má rozlohu 50,43 km². Najvyšší bod je položený 164 m n. m. a najnižší bod 84 m n. m.

Obyvateľstvo

Počet obyvateľov obce je 921 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia na Majstrovstvá Afriky v basketbale žien 2015

Zóna 7

Z tejto zóny sa do kvalifikácie prihlásil iba Mozambik, bez súťažných zápasov tak postúpil na obe podujatia.
Afroameričan

Afroameričania alebo čierni Američania sú občania alebo obyvatelia Spojených štátov alebo emigranti zo Spojených štátov, ktorí patria k negroidnej rase alebo sú miešancami negroidnej rasy s inou rasou.
Černosi a Afroameričania predstavujú tretiu najväčšiu rasovú a etnickú skupinu v Spojených štátoch po belochoch a Hispáncoch a Latinoameričanoch. Väčšina Afroameričanov má pôvod zo Západnej s Strednej Afriky a sú potomkami ľudí, ktorí boli na územie Spojených štátov zavlečení ako otroci. 
Väčšina imigrantov sa väčšinou sama seba nepovažuje za Afroameričanov ale so svojim pôvodným etnikom.
Prví čierni obyvatelia sa do Ameriky dostali v priebehu 16. storočia ako otroci do španielskych kolónií. Do anglických kolónií v Severnej Amerike začali byť otroci zo Západnej Afriky privážaní od 17. storočia. Po vzniku Spojených štátov pokračovalo otroctvo, týkajúce sa do začiatku občianskej vojny naďalej asi 4 miliónov ľudí. Černošské obyvateľstvo bolo prevažujúcimi bielymi potomkami európskych prisťahovalcov považované za menejcenné a ako občania druhej kategórie. Americký zákon o naturalizácii z roku 1790 obmedzoval občianstvo Spojených štátov iba na bielych ľudí a iba majetní belosi mali volebné právo. Tieto podmienky sa v nasledujúcom období pomaly menili, najmä po skončení občianskej vojny, rozvojom černošskej komunity, zapojením černošskej populácie do ozbrojených konfliktov, ktoré viedli Spojené štáty (predovšetkým prvá a druhá svetová vojna), postupným odstránením rasovej segregácie a hnutím za hnutie za ľudské práva, ktoré sa rozšírilo v druhej polovici 20. storočia a prinieslo černošskému obyvateľstvu politickú a sociálnu slobodu. V roku 2008 bol po prvý krát zvolený za prezidenta USA Afroameričan Barack Obama.
Johannes Rau

Život

Narodil sa v silne veriacej protestantskej rodine ako tretí z piatich detí. Ako chlapec sa aktívne zúčastnil protinacistických aktivít. Po ukončení základného vzdelania (Volksschule Schützenstraße vo wuppertálskej štvrti Barmen) študoval na gymnáziu Wilhelma Dörpfelda vo Wuppertale-Elberfeld, ktoré bolo zničené na konci júna 1943 pri leteckom útoku na Elberfeld. Neskôr navštevoval Humanistické gymnázium vo wuppertálskej štvrti Barmen, ktoré dnes nesie jeho meno (Ganztagsgymnasium Johannes Rau). K zármutku svojho otca musel ale v septembri 1948 štúdium prerušiť. Od 5. októbra 1948 sa učil za kníhkupca vo wuppertálskom nakladateľstve Emil Müller.
Po úspešnom ukončení štúdia v júni 1952 pracoval ako nakladateľský pomocník vo Wuppertale a od roku 1953 ako lektor v jednom malom vydavateľstve vo Wittene. Roku 1962 sa stal členom predstavenstva tohto nakladateľstva a 1965 jeho riaditeľom. Okrem toho bol od roku 1949 externým spolupracovníkom novín Westdeutsche Rundschau vychádzajúcich vo Wuppertale.
V roku 1958/1959 vstúpil do Sociálnodemokratickej strany Nemecka (SPD), v rokoch 1964-1967 bol predsedom frakcie SPD v krajinskom sneme Severného Porýnia-Vestfálska, v období 1969 a 1970 potom starostom vo Wuppertale.
V sociálno-liberálnych vládach bol ministrom pre vedu a výskum (1970-1978). Po nasledujúcich dvadsať rokov bol predsedom krajinskej vlády Severného Porýnia-Vestfálska. Tento úrad zastával až do roku 1998, kedy odstúpil (aj zo svojej funkcie predsedu krajinskej SPD) a 23. mája 1999 bol zvolený Spolkovým snemom do funkcie spolkového prezidenta, kde nahradil Romana Herzoga (CDU). Vo funkcii zostal až do 1. júla 2004, kedy ho vystriedal Horst Köhler.
Zomrel 27. januára 2006 v 75 rokoch v Berlíne.
Bengálsko-ásamské jazyky

Bengálsko-ásamské jazyky alebo bengálsko-ásámske jazyky patria do východnej skupiny indoiránskych jazykov z indoeurópskej jazykovej rodiny. Hovorí sa nimi v Indii, Bangladéši, Barme a Nepále.
Feux

Poloha

Obec má rozlohu 27,46 km². Najvyšší bod je položený 215 m n. m. a najnižší bod 152 m n. m.

Obyvateľstvo

Počet obyvateľov obce je 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Meulson

Poloha

Obec má rozlohu 7,85 km². Najvyšší bod je položený 427 m n. m. a najnižší bod 345 m n. m.

Obyvateľstvo

Počet obyvateľov obce je 38 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orgeval (Aisne)

Poloha

Obec má rozlohu 2,41 km². Najvyšší bod je položený 189 m n. m. a najnižší bod 101 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rovina komplexných čísiel

Rovina komplexných čísiel (iné názvy: komplexná rovina, Gaussova rovina, číselná rovina) je rovina s pravouhlou sústavou súradníc (x a y), v ktorej zobrazujeme komplexné čísla tak, že každému bodu roviny je priradené komplexné číslo a + bi a naopak, pričom a je konkrétna hodnota x, b je konkrétna hodnota y (a, b sú reálne čísla) a i je imaginárna jednotka.
Os x Gaussovej roviny sa nazýva reálna os, os y imaginárna os.
Znázorňovanie komplexných čísel do komplexnej roviny zaviedol nemecký matematik Carl Friedrich Gauss.
Chalencon

Poloha

Chalencon má rozlohu 9,44 km². Najvyšší bod je položený 867 m n. m. a najnižší bod 259 m n. m.

Obyvateľstvo

Chalencon má 318 obyvateľov (2009).
Graf vývoja obyvateľstva:
Zdroje: INSEE
Chlorid strieborný

Fyzikálno-chemické vlastnosti

Chlorid strieborný je prakticky nerozpustný vo vode. Rozpúšťa sa vo vodnom roztoku amoniaku za vzniku diamín-strieborného katiónu ([Ag(NH₃)₂]⁺). Rozpúšťa sa tiež v roztokoch kyanidov, tiosíranu, chloridov, kvapalného amoniaku a pyridínu.
Na svetle sa chlorid strieborný za odštepovania chlóru a vylučovania jemne rozptýleného kovového striebra farbí orgovánovo, bledo fialovo a nakoniec modrozeleno.

Použitie

Na svetlocitlivosti je založené jeho použitie vo fotografii (hlavne na kopírovacie papiere a tiež pre diapozitívne dosky).
Samuel Jurkovič

Životopis

Základné školy navštevoval v Brezovej pod Bradlom, v Győri a v Trnave, lýceum v Banskej Bystrici a 1815-1816 v Banskej Štiavnici. Pôsobil ako učiteľ v Novom Meste nad Váhom a v Sobotišti ( 1831-1848), neskôr ako notár v Brezovej pod Bradlom (1849-1859) a vo Vrbovom.
Bol popredný ľudovýchovný pracovník a mecén v obrodenskom, najmä v štúrovskom duchu: zakladateľ učiteľských a čitateľských spolkov, školských knižníc a nedeľných škôl, propagoval nové plodiny a modernizáciu poľnohospodárstva. V roku 1841 spoluzakladal Slovenské národné divadlo nitrianske, v roku 1845 zakladateľ Spolku gazdovského v Sobotišti, prvého úverového družstva na  európskom kontinente a základu slovenského družstevného hnutia. Podľa neho vznikli na Slovensku podobné spolky najmä v 2. pol. 19. storočia.
Samuel Jurkovič sa tiež zaoberal výchovou dospelých, písal učebnice pre slovenské vidiecke školy, rozpracoval metodiku vyučovania a zaslúžil sa o uplatňovanie didaktických zásad Komenského. 
Bol autorom príležitostných básní a článkov v časopisoch. Napísal historickú prácu Biographie Rectorum... (v kronike evanjelickej a. v. školy v Sobotišti) a plán organizácie škôl v nitrianskom  senioráte (1839). Je autorom kroniky prvého slovenského divadla.
Bol podporovateľ a propagátor Štúrových Slovenských národných novín, spolupracovník J.M. Hurbana, účastník zasadnutí Tatrína a prípravy slovenského povstania 1848-1849, člen Slovenskej národnej rady. Spoluzakladateľ Matice slovenskej.
Gainax

Gainax (ガイナックス gainakkusu) je japonské anime štúdio, ktoré sa najviac preslávilo televíznym seriálom Neon Genesis Evangelion (skrátene NGE). Gainax je známy vďaka svojim ambicióznym, experimentálnym anime a kontroverzným koncom. Po celú dobu svojej existencie sa štúdio Gainax stretávalo s rozpočtovými problémami a zlým manažmentom. Tesne po úspechu NGE sa Gainax vyhýbalo plateniu daní a jeho prezident, Takeshi Sawamura, bol odsúdený za daňový podvod.
Až do uvedenia Neon Genesis Evangelion pracoval Gainax na príbehoch vytvorených podomácky. Potom štúdio adaptovalo stále viac existujúcich máng, ako Kareshi Kanojo no Jijou a Mahoromatic, do anime. Gainax v dnešnej dobe produkuje dva typy anime: komerčné diela (Mahoromatic, He is My Master) verzus experimentálnejšie diela, ktoré zodpovedajú zvyklostiam spoločnosti (FLCL, Gunbuster 2). Okrem tvorby anime sa Gainax veľmi silno spolieha tiež na reklamný predaj slávnych rekvizít spoločnosti. Hoci seriál Neon Genesis Evangelion skončil v roku 1996, videohry, tričká a ďalšie doplnky s touto tematikou sú produkované dodnes.

Dejiny

Štúdio bolo založené na začiatku 80. rokov 20. storočia ako Daicon Film skupinkou vysokoškolákov Hideakim Anno, Yoshiyukim Sadamoto, Hiroyukim Yamaga, Takamim Akaim, Toshiom Okada, Yasuhirom Takeda a Shinjim Higuchim. Ich prvý projekt Daicon III bol vytvorený pre animované spoty 20. výročia Japonskej národnej SF konvencie, konajúcej sa roku 1981 v japonskej Osake. Spoty boli o malom dievčatku bojujúcom proti všelijakým monštrám, robotom a vesmírnym lodiam zo skorších sci-fi televíznych programov (zahrňujúcich napríklad Ultramana, Space Battleship Yamato, Star Trek, Star Wars alebo Godzillu). Dievča nakoniec dosiahne púštnu pláň, kde vyleje pohár vody na vyschnutú reďkovku, ktorá sa čoskoro premení v obrovskú vesmírnu loď, s ktorou dievča odletí. Hoci bol tento animovaný spot ambiciózny, jeho animácia bola hrubá a nízkej kvality. Na Internete sa rozšíril výklad tohoto diela tvrdiaci, že voda predstavuje kreativitu a obrazotvornosť, monštrá a iní protivníci stojaci proti dievčaťu potom tých, ktorí sa snažia tvorivú dušu zničiť.
V roku 1983 na 22. výročie Japonskej národnej SF konvencie už skupina vytvorila väčší projekt – Daicon IV. Spot začínal rekapituláciou pôvodného šotu s ďaleko vyššou kvalitou animácie. Zatiaľ čo hlavná hrdinka, v dospelom veku a oblečená do králičieho kostýmu z Playboye, lietala po oblohe na meči Stormbringer, bojovala proti bytostiam známym zo sci-fi a fantasy filmov alebo noviel (napríklad proti Darth Vaderovi, Votrelcovi, klingonskému bojovému krížniku alebo Spidermanovi). Celá akcia bola doprevádzaná piesňou „Twilight“ od hudobnej skupiny Electric Light Orchestra. Pretože použitie tejto piesne nebolo licencované, spot nemohol byť oficiálne vydaný na DVD, ktoré neskôr vyšlo ako limitovaná edícia spotov štúdia Daicon. Pieseň sa objavila tiež ako úvodná znelka hraného seriálu Densha Otoko, tentoraz už licencovaná. Vďaka Daicon IV začalo byť Daicon Film brané ako talentované anime štúdio. Štúdio zmenilo svoj názov na Gainax v roku 1985.
Bariérová skúška

Bariérová skúška (iné, skôr neodborné názvy: crashtest, kreštest, zrážkový test; angl. crash test [termín "nárazový test/nárazová skúška" zodpovedá anglickému impact test, nie anglickému crash test]) je skúšobná metóda na určenie deformačných vlastností strojných zariadení.

Bariérová skúška v doprave

V doprave ide o skúšku, ktorou sa overuje pasívna bezpečnosť karosérie auta nárazom auta do pevnej betónovej steny (prípadne iného auta a podobne) rýchlosťou 48,3 km/h. Na sedadle vodiča je umiestnená skúšobná figurína (tzv. Oscar), v ktorej sú zabudované snímače. Pri náraze sa sledujú deformácie auta a následky nárazu na skúšobnú figurínu.
Ján Geguš

Životopis

Študoval v Piliši, Asóde a Poľnom Berinčoku, na evanjelických lýceách v Banskej Štiavnici, Bratislave a na bohosloveckých štúdiách na univerzite v Tübingene. Vychovávateľ v Bíni a Sudiciach, neskôr evanjelický kaplán u Adama Lovicha v Banskej Bystrici, poverený vedením evanjelického gymnázia v Banskej Bystrici. Od 10. apríla 1821 farár v Očovej, 1827-1830 dekan, od 1839 zvolenský konsenior. V Očovej pôsobil nepretržite 34 rokov. Roku 1836 vydal kázeň na podporu slepeckého ústavu v Pešti a jednou piesňou prispel do Kuzmányho Funebrálu (1848). Zomrel v Očovej na choleru. Významný prekladateľ diela nemeckého pedagóga J. H. Campeho, ktoré podnetne vplývalo na školskú a ľudovýchovnú spisbu na Slovensku.
Tallenay

Poloha

Obec má rozlohu 2,34 km². Najvyšší bod je položený 543 m n. m. a najnižší bod 358 m n. m.

Obyvateľstvo

Počet obyvateľov obce je 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gilles (Ille-et-Vilaine)

Poloha

Obec má rozlohu 20,72 km². Najvyšší bod je položený 96 m n. m. a najnižší bod 34 m n. m.

Obyvateľstvo

Počet obyvateľov obce je 3 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faye-la-Vineuse

Poloha

Obec má rozlohu 17,55 km². Najvyšší bod je položený 131 m n. m. a najnižší bod 62 m n. m.

Obyvateľstvo

Počet obyvateľov obce je 286 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ruža

Opis

Je to rod polokrov až nízkych stromčekov s tŕnitými, niekedy aj žľaznatými vetvami. Listy sú nepárnoperovité s palistami. Plodom je šípka.

Ruža v kultúre

Ruža ako kvet je symbolom, odvodeným z antického mýtu o smrti Adonisa, milenca Afrodity. Z jeho krvi vyrástli prvé červené ruže. Stali sa symbolom znovuzrodenia a lásky, ktorá zvíťazila nad smrťou.
Ruža je symbolom rosekruciánov.
One Piece

Príbeh

Príbeh je zasadený do obdobia vlády pirátov na oceánoch, ale odohráva sa v imaginárnom svete. Monkey D. Luffy je 17-ročný bláznivý chlapec, ktorý sa chce stať „kráľom pirátov“. Stále má so sebou slamený klobúk, ktorý dostal od piráta menom Shanks, ktorý ho v minulosti zachránil.
Luffy sa teda rozhodol, že si založí vlastnú pirátsku posádku. Ako prvý sa k nemu pridal samuraj Zoro Roronoa, nasledovaný navigátorkou Nami, nepoučiteľným klamárom Usoppom, kuchárom Sanjim, lekárom Chopperom a ďalšími. Ich tím dostal názov Mugiwara Kaizoku (slov. doslovne: Piráti Slameného Klobúka).
V celom seriáli sa objavuje veľmi veľa postáv.
Ménerbes

Poloha

Obec má rozlohu 30,27 km². Najvyšší bod je položený 693 m n. m. a najnižší bod 112 m n. m.

Obyvateľstvo

Počet obyvateľov obce je 1 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kapetovci

Kapetovci alebo Kapetovská dynastia bola franská dynastia, ktorá sa po dynastii Karolovcov roku 987 ujala vlády vo Francúzsku. S cieľom zjednotiť Francúzsko a vytvoriť z neho hrdú krajinu ju založil Hugo Kapet.
Ako franský vojvodca bol pôvodne priamym poddaným posledného kráľa dynastie Karolovcov, ale roku 987 ho zvolili za francúzskeho kráľa. Sám bol potomkom Karola Veľkého, čo zohralo veľkú rolu pri jeho voľbe. Jeho pozícia však nebola veľmi pevná – z Paríža vládol severnému Francúzsku, ale vojvodovia v Normandii, Burgundsku a Akvitánii mali takmer rovnakú moc.
Trèves (Rhône)

Poloha

Obec má rozlohu 7,56 km². Najvyšší bod je položený 405 m n. m. a najnižší bod 190 m n. m.

Obyvateľstvo

Počet obyvateľov obce je 687 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Occoches

Poloha

Obec má rozlohu 7,09 km². Najvyšší bod je položený 136 m n. m. a najnižší bod 45 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amorfná látka

Amorfná látka je tuhá látka, ktorá nemá kryštálovú štruktúru. Je v pevnom skupenstve, jej stavebné častice nie sú pravidelne usporiadané (nevytvárajú kryštály). Amorfný stav je pre látku energeticky nevýhodnejší, takéto látky sa niekedy nazývajú aj metastabilné. Príkladom amorfných látok je sklo, alebo väčsina polymérov (či už syntetických alebo prírodných) – živice, vosk, celulóza, kaučuk atď.
Amorfný stav možno dosiahnuť rýchlym prechodom z kvapalnej fázy (resp. taveniny) do tuhej prudkým ochladením, a aj samotné amorfné látky sa niekedy označujú za kvapaliny s vysokou viskozitou. Pohyblivosť častíc látky klesá s poklesom teploty a ak dôjde k rýchlemu poklesu, nestihnú sa častice preusporiadať do kryštálovej štruktúry. Vlastná pohyblivosť častíc závisí aj od ich veľkosti, preto práve makromolekuly (polyméry, kremičitany) sú v tuhom stave amorfné. Pri zahrievaní amorfné látky neprechádzajú do kvapalnej fázy skokom, ale postupne mäknú až sa pri určitej teplote roztopia.
Saint-Amand-des-Hautes-Terres

Poloha

Obec má rozlohu 2,98 km². Najvyšší bod je položený 166 m n. m. a najnižší bod 110 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maransin

Poloha

Obec má rozlohu 29,94 km². Najvyšší bod je položený 101 m n. m. a najnižší bod 18 m n. m.

Obyvateľstvo

Počet obyvateľov obce je 1 065 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Orres

Poloha

Les Orres má rozlohu 74,79 km². Najvyšší bod je položený 2 914 m n. m. a najnižší bod 1 198 m n. m.

Obyvateľstvo

Les Orres má 511 obyvateľov (2009).
Graf vývoja obyvateľstva:
Zdroje: INSEE
Le Bez

Poloha

Le Bez má rozlohu 32,13 km². Najvyšší bod je položený 813 m n. m. a najnižší bod 353 m n. m.

Obyvateľstvo

Le Bez má 803 obyvateľov (2009).
Graf vývoja obyvateľstva:
Zdroje: INSEE
Condoleezza Riceová

Pôvod neobvyklého mena

Matka Riceovej bola učiteľka hudby – vyučovala hru na klavíri. Pre svoju dcéru vymyslela meno Condoleezza. Pochádza z talianskeho výrazu con dolcezza – (hrať) so sladkosťou.
Chazeuil (Côte-d’Or)

Poloha

Obec má rozlohu 18,55 km². Najvyšší bod je položený 322 m n. m. a najnižší bod 253 m n. m.

Obyvateľstvo

Počet obyvateľov obce je 220 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barbar Conan

Barbar Conan je fiktívna postava.

Pôvod hrdinu

Barbar Conan je výtvorom spisovateľa Roberta Erwina Howarda (1906 - 1936). Prvýkrát sa postava Conana objavila v r. 1932. Howard sa v tej dobe už venoval písaniu dobrodružných príbehov pre rôzne magazíny. Conan nebol jeho prvým hrdinom ale zatienil svojich predchodcov, ktorými boli napríklad kráľ Kull, Bran Mak Morn a ďalší.

Conanov svet

Dobrodružstvá barbara Conana sa odohrávajú vo vymyslenom svete, ktorí sa ale veľmi podobá Zemi v časoch, o ktorých sa dá hovoriť ako veku barbarov. V tomto svete ale existuje mágia a nadprirodzené javy a rôzne obludy zasahujú do osudov hlavného hrdinu viac ako by si sám želal.
Množstvo názvov národov žijúcich v tomto svete si autor požičal z dejín Zeme, primiešal k nim báje a leegendy o zaniknutých civilizáciách a zmes, ktorá z toho vznikla sa stala podkladom pre prostredie, v ktorom Conan prežíva svoje dobrodružstvá. Thuraniánsky kontinent, časť sveta, v ktorom sa odohrávajú hrdinove príbehy tvorí množstvo väčších, či menších kráľovstiev a ríši. Conan, ktorého prezývajú tiež Cimmeran, podľa jeho pôvodu, precestuje z rôznych dôvodov veľa z týchto krajín a v mnohých sa zapletie do boja o moc. Často je to práve on, kto sa ukáže ako rozhodujúci faktor pre víťazstvo tej alebo onej súperiacej strany. Medzi kráľovstvá ležiace na Thuraniánskom kontinente patria Nemédia, Hyperborea, Zamora, Stýgia, Hyrkánia, Aquilónia a ďalšie.

Príbehy

Aj keď je autorom Conana R. E. Howard, po jeho smrti sa Conanove dobrodružstvá neskončili. Viac alebo menej úspešne množstvo autorov pokračuje v opisovaní príbehov tohto nesmrteľného hrdinu.

Filmový hrdina

Príbehmi barbara Conana sa nechal inšpirovať aj Hollywood a v roku 1981 vznikol film Barbar Conan (Conan The Barbarian), v hlavnej úlohe s Arnoldom Schwarzeneggerom. Fanúšikovia fantasy žánru považujú tento film za jeden z najlepších nielen, čo sa týka fantastických filmov ale za jeden z naljepších filmov A. Schwarzeneggera. V roku 1984 vznikol film Conan Ničiteľ (Conan The Destroyer) , ktorý už podľa niektorích kritikov nedosiahol kvalitu prvého filmu, napriek tomu patrí do klenotnice filmov fantasy žánru.
Majstrovstvá Európy v basketbale žien 2017

Výber organizátora

Zámer hostiť ME 2017 prejavili 3 krajiny: Česko, Srbsko a Švédsko. V júni 2015 sa FIBA Europe na svojom sedení v Budapešti rozhodla udeliť organizáciu šampionátu Česku, pričom tiež rozhodla o znížení počtu účastníkov. Česko je organizátorom európskeho šampionátu žien druhýkrát, keď predtým hostilo toto podujatie v roku 1995, v Brne.
Cheirimachos

Cheirimachos (starogr. Χειρίμαχος – Cheirimachos) je v gréckej mytológii syn mykénskeho kráľa Élektryóna a jeho manželky Anaxo.
Podľa antického autora Apollodora z Atén, Cheirimachos bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Lysinoma, Anaktora, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.
Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom sa preto dohodli, že mu ukradnú dobytok. Synovia Élektryóna sa im však postavili na odpor a po krvavom boji z nich zostal nažive len Euéres, ktorý strážil lode. Zo synov Élektryóna prežil len najmladší Likymnios. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Te Deum laudamus

Te Deum laudamus, často skrátene Te Deum alebo slov. Teba Bože chválime, v minulosti aj Teba Boha chválime je začiatok latinského chválospevu, ktorý dal názov celej skladbe. Chválospev zložil svätý Ambrosius Milánsky, biskup v Miláne v Taliansku. 
V Jednotnom katolíckom spevníku má číslo 526, no spevník obsahuje aj inú verziu, ktorá má číslo 525.
Ak sa v posledný deň v roku veriaci zúčastní verejného spevu tohto hymnu, môže za obvyklých podmienok získať plnomocné odpustky. Inokedy je spev tohto hymnu spojený s odpustkami čiastočnými.

Vznik

Tradícia pripisuje autorstvo svätému Ambrosiovi Milánskemu a svätému Augustínovi. Podľa tohoto podania hymnus vznikol pri príležitost Augustínovho krstu, ktorý mu roku 387 udelil práve Ambrosius.
Niektorí bádatelia však pochybujú o reálnosti tejto verzie a autorstvo pripisujú srbskému biskupovi Nicetovi z Remesiany.
Ďalší však spochybňujú aj túto hypotézu a domnievajú sa, že chválospev vznikol zlúčením dvoch starších hymnov, jedného ku chvále Boha Otca a druhého ku chvále Boha Syna. Podľa tejto schémy začína druhý chválospev veršom Tu rex gloriae, Christe / Kriste, Ty si kráľ slávy.

Určenie Textu

Najvlastnejšie liturgické miesto spevu Te Deum je v liturgii hodín, konkrétne na mieste modlitby s čítaním (resp. matutína) v nedele a sviatky. Hojne sa ale používa aj mimo liturgie hodín, a to ako slávnostný hymnus vďakyvzdania.
Vďačná modlitba Te Deum je spojená s čiastočnými odpustkami. Plnomocné odpustky veriaci získa, ak sa ju modlí verejne v posledný deň v roku.

Zhudobnenie

Po stáročia ho zhudobňovalo mnoho skladateľov, medzi nimi:

Bohoslužba Te Deum

Názov Te Deum nesie aj krátka bohoslužba založená na čítaní Svätého písma, speivaní hymnu Te Deum laudamus a na vzdávaní vďaky. Na Slovensku sa slúži napríklad pri príležitosti inaugurácie nového prezidenta či prezidentky.
King Kong (film z roku 2005)

Dej

Film sa odohráva v 30. rokoch 20. storočia. Ambiciózny režisér chce natočiť film na "Ostrove lebiek" o gigantickej gorile. Počas nakrúcania mu bude obetovaná herečka, do ktorej sa Kong zamiluje. Filmári toho využijú k jeho únosu do New Yorku, kde ho predstavujú ako "8. div sveta ". Film končí pádom mŕtvej opice z Empire State Building.